CELEX: 62013TN0358
Language: hu
Date: 2013-07-09 00:00:00
Title: T-358/13. sz. ügy: 2013. július 9-én benyújtott kereset — Olaszország kontra Bizottság

31.8.2013   
            
            
               HU
            
            
               Az Európai Unió Hivatalos Lapja
            
            
               C 252/40
            
         2013. július 9-én benyújtott kereset — Olaszország kontra Bizottság
   (T-358/13. sz. ügy)
   2013/C 252/68
   Az eljárás nyelve: olasz
   
      Felek
   
   
      Felperes: Olasz Köztársaság (képviselők: M. Salvatorelli avvocato dello Stato és G. Palmieri meghatalmazott)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a tagállami kifizető ügynökségeknek az Európai Mezőgazdasági Vidékfejlesztési Alapból (EMVA) a 2012. pénzügyi évre vonatkozóan finanszírozott kiadásokat érintő számláinak elszámolásáról szóló, 2013. április 26-i 2013/209/EU bizottsági végrehajtási határozatot (az értesítés a C(2013) 2444. számú dokumentummal történt), amely 2013. április 29-én érkezett Olaszországnak az Európai Unió melletti állandó képviseletére az SG-Greffe (2013) D/5879 sz. levélben, abban a részében, amelyben ez az „újra fel nem használható összegek” közé sorolva a Basilicata tartományra vonatkozó 5 006 487,10 EUR összeget, ezen összegnek Basilicata együttműködési projektjének EMVA kiadási keretéből történő levonását eredményezi, és, következésképpen, ezen lehetetlenné teszi ezen összeg felhasználását az említett kereten belül, lényegében felhasználhatatlanságát okozva;
            
         
               —
            
            
               kötelezze az Európai Unió Bizottságát az eljárás költségeinek viselésére.
            
         
      Jogalapok és fontosabb érvek
   
   A jelen keresetben az Olasz Köztársaság megtámadja a tagállami kifizető ügynökségeknek az Európai Mezőgazdasági Vidékfejlesztési Alapból (EMVA) a 2012. pénzügyi évre vonatkozóan finanszírozott kiadásokat érintő számláinak elszámolásáról szóló, 2013. április 26-i 2013/209/EU bizottsági végrehajtási határozatot (az értesítés a C(2013) 2444. számú dokumentummal történt), abban a részében, amelyben ez az „újra fel nem használható összegek” közé sorolva a Basilicata tartományra vonatkozó 5 006 487,10 EUR összeget, ezen összegnek Basilicata együttműködési projektjének EMVA költségkeretéből történő levonását eredményezi, és, következésképpen, lehetetlenné teszi ezen összeg felhasználását az említett kereten belül, lényegében annak fennmaradását okozva.
   E tekintetben a felperes azt állítja, hogy a kiigazítás a Bizottság szolgálatainak azon feltételezéséből következik, hogy egyes, 2011 negyedik negyedéve során kifizetett projekteket nem lehetett volna bevonni a költségekre vonatkozó negyedéves nyilatkozatba, mivel ezek nem feleltek meg a hatályos együttműködési projektnek.
   A Bizottságnak a megtámadott végrehajtási határozatba foglalt indokolása több szempontból is hibás.
   
               —
            
            
               Először is kétséges annak megfelelősége, hogy az 1290/2005/EK rendelet 27. cikkéből következő, „újra fel nem használhatónak” minősített levonást a számlaelszámolásra vonatkozó határozat körébe vonták, mivel ebből ki kellett volna zárni minden felfüggesztett vagy csökkentett összeget, amint azt az említett rendelet 29. cikkének (5) bekezdése előírja. E csökkentés összeges egyébiránt téves.
            
         
               —
            
            
               Másodsorban, az intézkedés sérti az indokolási kötelezettséget, mivel ez egy negyedéves kiadási időszakra vonatkozó összeg, amelyet a Bizottság a közös agrárpolitika finanszírozásáról szóló 2005. június 21-i 1290/2005/EK tanácsi rendelet (HL L 209., 2005.8.11.; 1. o.) 29. cikkének (5) bekezdése értelmében csökkent vagy függeszt fel.
            
         
               —
            
            
               Végül, az összeg fel nem használhatóságára vonatkozó nyilatkozat ennek fennmaradásával egyenértékű, aminek az a következménye, hogy a jövőben az összegeket nem lehet felhasználni Basilicata együttműködési projektjének költségkeretében, azonban a hatályos uniós szabályozás kizárja, hogy a felfüggesztett összegeket ne használják fel.